لويس عوض

لويس عوض ( مغاغه ، المنيا فى يوم 5 يناير 1915 - القاهره، اغسطس 1990 )، مفكر و كاتب و دراماتيست و مترجم و ناقد و مؤرخ مصرى كبير. طالب بإستعمال اللغه المصرى فى الكتابه. و بيعتبر لويس عوض إن المصريين ماأخدوش العربى حرفى لكن مزجوه بألفاظ قبطيه جايه من اللغه الديموطيقى و وضح ان فيه اكتر من 5000 كلمه مصريه فى اللغه العربيه بيستخدمها المصريين يوماتى فى حياتهم فى كل نواحى مصر. و إن كتاب " المعرب من الكلام الاعجمى على حروف المعجم " لأبو المنصور الجواليقى ( 1073-1145) اثبت ان اللغه العربى فيها اكتر من 1500 كلمه مش عربيه منها كلمات كتيره كانت بتستخدم فى الجزيره العربيه فى الجاهليه. وله كتاب أثار جدل كبير عن اللغة اسمه "مقدمة فى فقه اللغة العربية"

اخد الماجستير فى الادب الانجليزى من جامعة كامبريدج فى سنة 1953 و اخد  الدكتوراه فى الادبين الفرنساوى والإنجليزى من جامعة "بريستون" فى الولايات المتحده الامريكيه سنة 1953.

 كان اول مصرى يترأس قسم الادب الإنجليزى فى كلية الاداب فى جامعة القاهره
 اشتغل استاذ زاير فى جامعة كاليفورنيا للادب المقارن سنة 1974
 أشرف على القسم الأدبى فى جورنال الجمهورية
 عضو هيئة تحرير جورنال الاهرام من سنة 1983
 عضو فى المجلس الاعلى لرعاية الفنون والآداب والعلوم الاجتماعيه لحد سنة 1973

 الكتب اللى كتبها 
 المؤثرات 1965
 دراسات فى النظم والمذاهب ، سنة 1967
 البحث عن شكسبير ، سنة 1968
 تاريخ الفكر المصرى الحديث ج1 ، سنة 1969
 دراسات أوروبية ، عام1971
 أقنعة الناصرية السبعة - مناقشة توفيق الحكيم و محمد حسنين هيكل ، سنة 1976
 مقدمة فى فقه اللغة العربية ، سنة 1980
 تاريخ الفكر المصرى الحديث
 اوراق العمر ، سنين التكوين 1989 ، سيره ذاتيه
 العنقاء أو رسالة حسن مفتاح، روايه

 كتب اكاديميه 

 فن الشعر لهوارس سنة 1945
 برومثيوس طليق لشيلى سنة 1946
 فى الادب الإنجليزى الحديث سنة 1950

 ترجمات 

 صورة دوريان جراى وشبح كانترفيل لأوسكار وايلد (1946)
 الوادى السعيد لصموئيل جونسون (1946)
 خاب سعى العشاق لشكسبير (1960)
 اجا ممنون لاسخيلوس (1966)
 انطونيوس وكليوباترا لشكسبير (1967)
 حاملات القرابين لاسخيلوس (1968)
 الصافحات لاسخيلوس (1969)

 الجوايز 
 وسام الاستحقاق من الطبقة الاولى فى عيد العلم سنة 1969
 وسام فارس فى العلوم والثقافة أهدته ليه وزارة الثقافة الفرنسية سنة 1986
 جايزة الدولة التقديرية فى الاداب من المجلس الاعلى للثقافة ، سنة 1988

 شوف كمان 
شخصيات مصريه مشهوره

تصنيف:مواليد 1915
تصنيف:وفيات 1990
تصنيف:مصريين اخدوا جايزة الدوله التقديريه
تصنيف:منياويه
تصنيف:ناس من مغاغه
تصنيف:اقباط
تصنيف:كتاب مصريين
تصنيف:سيكولاريين
تصنيف:ادبا مصريين
تصنيف:مفكرين
تصنيف:مفكرين مصريين
تصنيف:متعلمين فى جامعة كامبريدج
تصنيف:متعلمين فى كينجز كوليدچ كامبريدج
تصنيف:متعلمين فى جامعة القاهره